Diari Oficial de la Generalitat Valenciana


Sumari del DOGV 7520, del 07-05-2015 (2015/4040)

RESOLUCIÓ de 28 d'abril de 2015, del gerent del Consorci Espacial Valencià - Val Space Consortium (VSC), per la qual s'anuncia convocatòria pública per a la provisió d'una plaça de tècnic superior que preste els seus servicis en el Consorci Espacial Valencià - Val Space Consortium (VSC), per mitjà de contracte laboral temporal d'obra o servici determinat, per a la realització del projecte «European High Power RF Space Laboratory». Codi (CEM3336).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7520

Data del DOGV
:   07-05-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/4040


Data del document
:   28-04-2015

Organisme emissor
:   Consorci Espacial València

Tipus de document
:   Resolució

Descriptors 

:   * concurs administratiu

RESOLUCIÓ de 28 d'abril de 2015, del gerent del Consorci Espacial Valencià - Val Space Consortium (VSC), per la qual s'anuncia convocatòria pública per a la provisió d'una plaça de tècnic superior que preste els seus servicis en el Consorci Espacial Valencià - Val Space Consortium (VSC), per mitjà de contracte laboral temporal d'obra o servici determinat, per a la realització del projecte «European High Power RF Space Laboratory». Codi (EOG5352). [2015/4040]  
Atés que és necessari procedir a la contractació laboral temporal d'un tècnic superior, per a la realització d'obra o servici determinat, que preste els seus servicis en el Consorci Espacial Valencià - Val Space Consortium (VSC), dins del projecte «European High Power RF Space Laboratory», i de conformitat amb l'article 12.j dels seus estatuts i la delegació d'1 de juny de 2010, de la Presidència del Consorci Espacial Valencià - Val Space Consortium (VSC), en la gerència per a la contractació o rescissió del personal eventual que es necessite, i havent-se obtingut la preceptiva autorització de la Conselleria d'Hisenda i Administració Pública, resolc:  
  
Convocar una plaça de tècnic superior que preste els seus servicis en el Consorci Espacial Valencià - Val Space Consortium (VSC), per mitjà de contracte laboral temporal d'obra o servici determinat, per a la realització del projecte «European High Power RF Space Laboratory», codi (ZJZ8087), amb subjecció a les bases següents:  
  
Primera. Requisits generals dels aspirants  
Per a poder participar en el procés selectiu serà necessari tindre els requisits següents:  
1.1. Tindre la nacionalitat espanyola o ser nacional dels estats membres de la Unió Europea. Esta possibilitat d'accés s'aplicarà també, siga quina siga la seua nacionalitat, al cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, i als seus descendents i als del seu cònjuge, sempre que no estiguen separats de dret, siguen menors de 21 anys o majors de la dita edat dependents. Així mateix, s'aplicaran a les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en els quals s'aplique la lliure circulació de treballadors.  
1.2. Cal haver complit els 16 anys i no excedir, si és el cas, de l'edat màxima de jubilació forçosa.  
1.3. Estar en possessió de qualsevol dels títols que consten en l'annex I o complir les condicions per a obtindre'l en la data en què acabe el termini de presentació d'instàncies.   
1.4. No patir malaltia, ni estar afectat per limitació física o psíquica que siga incompatible amb l'exercici de les funcions corresponents.  
  
1.5. No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a empleats o càrrecs públics per resolució judicial, per a l'accés al cos o escala de funcionari. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.  
Les condicions per a ser admés a les proves s'hauran de tindre en el moment de finalització del termini de presentació de sol·licituds i mantindre's durant tot el procés selectiu.  
  
Segona. Sol·licituds  
2.1. La presentació de sol·licituds es podrà efectuar en el Registre General del Consorci Espacial Valencià - Val Space Consortium (VSC), siti en la Ciutat Politècnica de la Innovació, edifici 8G, accés B, planta B, camí de Vera, s/n, 46840 València, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener.  
2.2. El termini de presentació de sol·licituds serà de 10 dies hàbils, comptadors des de l'endemà de la publicació de la convocatòria en el Diari Oficial de la Comunitat Valenciana (DOCV).  
2.3. Una vegada finalitzat el termini de presentació de sol·licituds, es publicarà en el tauler d'anuncis del Consorci Espacial Valencià - Val Space Consortium (VSC), siti en la Ciutat Politècnica de la Innovació, edifici 8G, accés B, planta S, 46517 València, i, complementàriament i sense caràcter oficial, en la pàgina web del Consorci Espacial Valencià - Val Space Consortium (VSC), l'adreça del qual és http://www.val-space.com, dins de la secció Notícies/Ofertes d'Ocupació, la relació d'aspirants admesos i exclosos provisionals en el procés de selecció, i s'indicarà en este últim cas la causa d'exclusió i es concedirà un termini de 10 dies hàbils per a la formulació de reclamacions o esmena d'errors, comptadors des de l'endemà de la publicació.  
  
Conclòs el termini de reclamacions i esmenes, i resoltes estes, l'òrgan convocant elevarà a definitives les llistes d'admesos i exclosos mitjançant una resolució que s'exposarà en el tauler d'anuncis del Consorci Espacial Valencià - Val Space Consortium (VSC), i, complementàriament i sense caràcter oficial, en la pàgina web del Consorci Espacial Valencià - Val Space Consortium (VSC), l'adreça del qual és http://www.val-space.com, dins de la secció Notícies/Ofertes d'Ocupació. La dita publicació servirà de notificació als efectes d'impugnacions i recursos. En la mateixa resolució s'indicarà la data, el lloc i l'hora de començament de la primera fase, que tindrà lloc en un termini no inferior a 15 dies naturals, així com l'orde de crida dels aspirants.  
  
Els resultats de cada un dels exercicis, les successives crides i convocatòries i, en definitiva, qualsevol decisió que adopte el tribunal que haja de conéixer el personal aspirant fins a la finalització de les proves selectives s'exposaran en el tauler d'anuncis del Consorci Espacial Valencià - Val Space Consortium (VSC), siti en la Ciutat Politècnica de la Innovació, edifici 8G, accés B, planta S, 46355 València, i, complementàriament i sense caràcter oficial en la pàgina web del Consorci Espacial Valencià - Val Space Consortium (VSC), l'adreça del qual és http://www.val-space.com, dins de la secció Notícies/Ofertes d'Ocupació, i bastarà la dita exposició com a notificació a tots els efectes.  
  
  
Tercera. Documentació a presentar  
3.1. Els candidats/les candidates entregaran la documentació següent:  
- Sol·licitud.  
- Còpia del DNI/NIE.  
- Còpia confrontada de la titulació acadèmica exigida en la convocatòria.  
- Currículum complet en què s'assenyale tots els mèrits que es consideren oportuns.  
- Còpia de la documentació justificativa dels mèrits al·legats en el currículum. El tribunal qualificador no valorarà aquells mèrits que no es troben suficientment acreditats documentalment i els presentats fora de termini.  
3.2. El tribunal de selecció (qualificador) establirà per a les persones discapacitades que així ho sol·liciten les adaptacions necessàries per a la realització de les proves. A este efecte, els interessats hauran de formular la petició corresponent en la sol·licitud de participació en les presents proves.  
  
Quarta. Procés de selecció  
4.1. Primera fase. Prova teoricopràctica.  
4.1.1. La primera fase del procés de selecció consistirà en la realització d'una prova teoricopràctica d'acord amb els coneixements i les funcions generals especificades en l'annex I.  
4.1.2. La prova teòrica, que tindrà una valoració total de 40 punts, constarà de dos parts:  
- Test:  
· 40 preguntes (4 respostes alternatives de les quals només una és la correcta).  
· Les respostes correctes sumaran 0,25 punts, les respostes en blanc no sumaran ni restaran, i les respostes incorrectes restaran 0,125 punts.  
  
· Valoració total d'esta part: 10 punts.  
- Qüestions a desenrotllar:  
· 4 qüestions a desenrotllar.  
· Valoració total d'esta part: 30 punts  
4.1.3. La prova pràctica consistirà en la realització de dos exercicis en el laboratori referents als coneixements i funcions generals especificades en l'annex I. La valoració total d'esta part serà de 30 punts.  
  
4.1.4. La valoració d'esta primera fase serà de 0 a 70 punts i els aspirants hauran d'obtindre un mínim de 35 punts per a superar-la, i passar a la fase de concurs de mèrits.   
4.1.5. Finalitzada la primera fase, el tribunal emetrà una resolució amb la llista d'aspirants i la puntuació obtinguda, i concedirà 48 hores per a al·legar-hi des de la publicació en el tauler d'anuncis del Consorci Espacial Valencià - Val Space Consortium (VSC), i, complementàriament i sense caràcter oficial, en la pàgina web del Consorci Espacial Valencià - Val Space Consortium (VSC), l'adreça del qual és http://www.val-space.com, dins de la secció Notícies/Ofertes d'Ocupació.   
4.2. Segona fase. Concurs de mèrits.  
Consistirà en la valoració dels mèrits d'aquells aspirants que hagen superat la primera fase i s'efectuarà d'acord amb el barem que s'establix a continuació, podent obtindre's fins a un màxim de 30 punts.   
  
Només es valoraran aquells mèrits la data d'obtenció dels quals no siga posterior a la data de finalització del termini de presentació de sol·licituds que consta en la base 2.2 d'esta convocatòria:  
  
Barem:  
1) Experiència professional (9 punts):  
Es valorarà fins a un màxim de 3 anys i 9 punts l'experiència professional, com a contractat laboral o funcionari, en llocs de treball amb funcions semblants a les del lloc oferit, i es prorratejaran proporcionalment els mesos complets, sense considerar els períodes inferiors a un mes, d'acord amb l'escala següent:  
  
Experiència laboral en: Puntuació per mes complet treballat: Puntuació per any complet treballat:  
Consorci Espacial Valencià 1/4 3  
Sector públic 1/8 1,5  
Sector privat 1/16 0,75  
  
  
Únicament es considerarà acreditada esta experiència professional si s'aporta certificat oficial de períodes de cotització en el règim general de la Seguretat Social juntament amb els contractes de treball.  
En el cas dels empleats públics, s'admetrà a este efecte el certificat de servicis prestats on consten les dades anteriors (grup i subgrup professional i categoria professional, així com els períodes de contractació o nomenaments) expedits per l'òrgan competent.  
  
2) Titulacions acadèmiques (2 punts):  
Es valoraran les titulacions acadèmiques acreditades pels concursants que siguen superiors a l'exigida en la convocatòria, segons s'indica a continuació:  
Títol de doctor: 2 punts.  
No es valorarà com a mèrit aquelles titulacions que siguen imprescindibles per a la consecució d'altres de nivell superior.  
3) Cursos de formació (6 punts):  
- Cursos de caràcter general o sectorial: es valoraran fins a un màxim d'1 punt, els cursos de formació i perfeccionament, impartits per centres oficialment reconeguts, que tinguen relació indirecta amb les funcions del lloc de treball convocat, d'acord amb l'escala següent i per cada curs de formació:  
· De 101 o més hores: 1,00 punt.  
· De 76 a 100 hores: 0,75 punts.  
· De 51 a 75 hores: 0,50 punts.  
· De 26 a 50 hores: 0,25 punts.  
· De 15 a 25 hores: 0,10 punts.  
- Cursos de formació específics: es valoraran fins a un màxim de 5 punts els cursos de formació i perfeccionament de caràcter específic, impartits per centres oficialment reconeguts, que tinguen relació directa amb les funcions del lloc de treball convocat, d'acord amb l'escala següent i per cada curs de formació:  
· De 101 o més hores: 2,00 punts.  
· De 76 a 100 hores: 1,50 punts.  
· De 51 a 75 hores: 1,00 punts.  
· De 26 a 50 hores: 0,50 punts.  
· De 15 a 25 hores: 0,20 punts.  
4) Coneixements de valencià (2 punts):  
Es valorarà fins a un màxim de 2 punts, sempre que s'acredite estar en possessió del pertinent certificat o homologació expedit per la Junta Qualificadora de Coneixements de Valencià, per l'escola oficial d'idiomes o per altres centres oficialment reconeguts pels organismes de l'Administració amb competències en educació, d'acord amb l'escala següent:  
· Oral: 0,5 punts.  
· Elemental: 1,0 punts.  
· Mitjà 1,5 punts.  
· Superior: 2,0 punts.  
5) Coneixement d'idiomes comunitaris (5 punts):  
Es valorarà fins a 1 punt per idioma comunitari, a raó de 0,2 punts per curs, i fins a un màxim de 5 punts en total, els idiomes acreditats per mitjà de certificats expedits per l'escola oficial d'idiomes o per altres centres oficialment reconeguts pels organismes de l'Administració amb competències en educació.  
6) Altres mèrits (5 punts):  
Es valorarà fins a un màxim de 5 punts, de la manera següent:  
a) Es valorarà amb 1 punt el gaudi de beques, d'un any de duració com a mínim, que tinguen una relació directa amb les funcions del lloc de treball oferit. En el cas que la beca haja sigut exercida en instal·lacions de l'Agència Espacial Europea o altres agències espacials de qualsevol part del món, es valorarà amb un màxim de 2 punts.  
  
b) Es valorarà amb 0,25 punts les publicacions realitzades en congressos i revistes nacionals i internacionals que tinguen una relació directa amb les funcions del lloc de treball, fins a un màxim d'1 punt en total.  
c) Es valorarà fins a 2 punts estar en possessió de la llicència d'operador d'instal·lacions radioactives expedida pel Consell de Seguretat Nuclear del Govern d'Espanya.  
7) Entrevista personal (1 punt):  
L'entrevista personal servirà per a contrastar els mèrits al·legats per l'interessat en la sol·licitud. Esta entrevista es valorarà fins a un màxim d'1 punt. La realització de l'entrevista és obligatòria i la no-compareixença de l'aspirant donarà lloc a la seua exclusió del procés de selecció.  
  
4.3. Finalitzada la valoració del concurs de mèrits, el tribunal qualificador exposarà al públic en el tauler d'anuncis del Consorci Espacial Valencià - Val Space Consortium (VSC), i, complementàriament i sense caràcter oficial, en la pàgina web del Consorci Espacial Valencià - Val Space Consortium (VSC), secció Notícies/Ofertes d'Ocupació, l'adreça del qual és http://www.val-space.com, la llista d'aspirants amb la puntuació obtinguda en la fase de concurs, així com la d'aprovats per l'orde de puntuació total i concedirà un termini de 10 dies hàbils, comptadors a partir de l'endemà de la publicació perquè els interessats formulen les al·legacions que estimen pertinents amb relació a la seua baremació.  
4.4. Una vegada el tribunal qualificador haja resolt les possibles al·legacions i d'acord amb la puntuació total obtinguda, que s'obtindrà sumant la puntuació aconseguida en cada una de les dos fases, el tribunal qualificador dictarà una resolució per la qual fixarà la relació definitiva d'aspirants aprovats per orde de puntuació, que s'iniciarà amb l'aspirant que haja obtingut la puntuació total major, i proposarà a l'aspirant amb la puntuació final més alta per a la seua contractació. La dita resolució s'exposarà al públic en el tauler d'anuncis del Consorci Espacial Valencià - Val Space Consortium (VSC), i, complementàriament i sense caràcter oficial, en la pàgina web del Consorci Espacial Valencià - Val Space Consortium (VSC), secció Notícies/Ofertes d'Ocupació, l'adreça del qual és http://www.val-space.com.   
4.5. L'aspirant que haja superat el procés selectiu s'incorporarà al seu lloc de treball en el termini màxim d'un mes des de la publicació de la dita resolució.  
4.6. En cas d'empat, es dirimirà este tenint en compte, en primer lloc, la major puntuació obtinguda pels aspirants en la prova teoricopràctica i, en segon lloc, la major puntuació obtinguda en la fase de concurs. En cas de persistir l'empat, este es resoldrà per mitjà de sorteig públic entre els aspirants empatats, i seran convocats estos a este efecte.  
4.7. L'exercici d'este lloc de treball quedarà sotmés a la legislació bàsica estatal vigent en matèria d'incompatibilitats.  
  
Quinta. Tribunal qualificador  
5.1. El tribunal qualificador tindrà la consideració d'òrgan col·legiat de l'Administració i com a tal estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els membres del tribunal qualificador hauran d'abstindre's i podran ser recusats pels interessats quan concórreguen en estos circumstàncies de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La seua composició serà la següent:   
  
Titulars:  
1. President: Vicente Enrique Boria Esbert.  
2. Vocal 1: Benito Gimeno Martínez.  
3. Vocal 2: Ana Vidal Pantaleoni.  
4. Vocal 3: Santiago Cogollos Borrás.  
5. Vocal 4: Pablo Soto Pacheco.  
6. Secretari: David Argilés Ortiz.  
  
Suplents:  
1. President: Máriam Taroncher Calduch.  
2. Vocal 1: Héctor Esteban González.  
3. Vocal 2: José Luis Cruz Muñoz.  
4. Vocal 3: Juan Francisco Sánchez Rollo.  
5. Vocal 4: Ángeles Faus Golfe.  
6. Secretària: María José Pastor Gimeno.  
  
5.2. A l'efecte d'anuncis i citacions el tribunal qualificador tindrà la seu en el Consorci Espacial Valencià - Val Space Consortium (VSC), siti en la Ciutat Politècnica de la Innovació, edifici 8G, accés B, planta B, 46003 València.  
  
Sexta. Recursos  
6.1. Contra la present convocatòria i les seues bases, que no són definitives en la via administrativa, podrà interposar-se recurs d'alçada davant del president del Consorci Espacial Valencià - Val Space Consortium (VSC), en el termini d'un mes, comptador a partir de l'endemà de la publicació, d'acord amb el que establixen els articles 114 i 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, o directament recurs contenciós administratiu davant de l'òrgan competent, en el termini de dos mesos, comptadors a partir de l'endemà de la publicació.  
  
6.2. Contra les resolucions i actes del tribunal qualificador, així com contra els seus actes de tràmit que impedisquen continuar el procediment o produïsquen indefensió podrà interposar-se recurs d'alçada davant del president del Consorci Espacial Valencià - Val Space Consortium (VSC) en el termini d'un mes, a partir de l'endemà de la publicació de la corresponent resolució del tribunal qualificador.  
  
Sèptima. Protecció de dades de caràcter personal  
7.1. De conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD), les dades subministrades pels interessats quedaran incorporades en un fitxer automatitzat denominat Personal, el titular del qual és el Consorci Espacial Valencià - Val Space Consortium (VSC), per a la gestió de les proves i concursos convocats pel consorci.  
7.2. El fitxer quedarà sota la responsabilitat del Consorci Espacial Valencià - Val Space Consortium (VSC), siti en la Ciutat Politècnica de la Innovació, edifici 8G, accés B, planta B, 46107 València.  
7.3. La informació obtinguda serà processada exclusivament per a la gestió de personal.  
7.4. Les dades de caràcter personal seran tractades d'acord amb el que establix el Reial Decret 1720/2007, de 21 de desembre, pel qual s'aprova el Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per a garantir la confidencialitat i la integritat de la informació.  
  
7.5. Les persones interessades podran exercir els seus drets d'accés, de rectificació, de cancel·lació i d'oposició, en compliment del que establix la LOPD, davant de la Gerència del Consorci Espacial Valencià - Val Space Consortium (VSC), sítia en la Ciutat Politècnica de la Innovació, edifici 8G, accés B, planta B, 46002 València.  
  
València, 28 d'abril de 2015.- El gerent del Consorci Espacial Valencià - Val Space Consortium (VSC), p. d. (01.06.2010): David Argilés Ortiz.  
  
  
ANNEX I  
Característiques i requisits del lloc de treball oferit  
  
Codi de la convocatòria: JIB9331.  
Nombre de llocs convocats: 1.  
Denominació del lloc de treball: tècnic superior de laboratori.  
  
Títol del projecte d'investigació (obra o servici determinat): «European High Power RF Space Laboratory».  
Unitat de destí: Consorci Espacial Valencià - Val Space Consortium (VSC).  
Localitat: València.  
Titulació: enginyer de Telecomunicació, enginyer Electrònic o llicenciat en Físiques, o els seus equivalents en grau i màster.  
Grup: A1.  
Retribució anual bruta: A1 CD20 CE35.  
Jornada laboral: a temps complet, en horari de matí i vesprada.  
Tipus de contracte: laboral temporal. Obra o servici determinat\*.  
Duració: 2 anys des de la data d'incorporació. Prorrogable de mutu acord en funció de la vigència de l'obra o servici d'investigació a càrrec del qual es du a terme la contractació.  
(\* La contractació quedarà a càrrec de la corresponent consignació pressupostària.)  
  
Funcions generals:  
1. Disseny i verificació experimental de prototips de dispositius, circuits i sistemes de radiofreqüència i microones.  
2. Supervisió, planificació, desenrotllament i processat de resultats dels assajos, investigacions i mesures dels efectes de ruptura (Multipactor i Corona) i Intermodulació Passiva.  
3. Col·laboració i suport tècnic en els treballs d'investigació, d'acord amb les especificacions del responsable d'estes en el Consorci Espacial Valencià - Val Space Consortium (VSC), o bé del personal responsable per part de l'Agència Espacial Europea.  
4. Maneig dels equips, instruments i material del Laboratori Europeu d'Alta Potència en RF conjunt entre el Consorci Espacial Valencià - Val Space Consortium (VSC) i l'Agència Espacial Europea.  
5. Operació de les sales netes, sistemes de buit i instrumentació de radiofreqüència del Laboratori Europeu d'Alta Potència en RF conjunt entre el Consorci Espacial Valencià - Val Space Consortium (VSC) i l'Agència Espacial Europea.  
6. Vigilància del compliment de les normes de seguretat i salut, emanades pels òrgans tècnics competents del Consorci Espacial Valencià - Val Space Consortium (VSC).  
7. Gestió de residus en l'àmbit del propi lloc de treball.  
I totes aquelles funcions inherents al lloc de treball d'acord amb la categoria professional del lloc.  
  
Coneixements a valorar:  
1. Multipactor: fonaments teòrics i mètodes de mesura.  
2. Corona: fonaments teòrics i mètodes de mesura.  
3. Intermodulació Passiva (PIM): fonaments teòrics i mètodes de mesura.  
4. Emissió Secundària d'Electrons (SEY): fonaments teòrics i mètodes de mesura.  
5. Outgassing: fonaments teòrics i mètodes de mesura.  
6. Test beds i verificació experimental de circuits, dispositius i sistemes de radiofreqüència.  
7. Elaboració de procediments de mesura del fenomen Multipactor en circuits i dispositius de radiofreqüència causats per l'alta potència.  
8. Elaboració de procediments de mesura del fenomen Corona en circuits i dispositius de radiofreqüència causats per l'alta potència.  
  
9. Elaboració de procediments de mesura del fenomen d'Intermodulació Passiva en circuits i dispositius de radiofreqüència causats per l'alta potència.  
10. Sistemes de buit: principis, fonaments i aplicacions.  
11. Cambres anecoiques: principis, fonaments i aplicacions.  
12. Sales netes: principis i funcionament.  
13. Funcionament de l'analitzador de xarxes vectorial.  
14. Funcionament de l'analitzador d'espectres.  
15. Funcionament de mesuradors i sensors de potència.  
16. Funcionament d'oscil·loscopis.  
17. Funcionament de generadors de RF.  
18. Funcionament d'amplificadors de potència.  
19. Cables i connectors per a radiofreqüència i microones.  
20. Circuiteria passiva de microones.  
21. Circuiteria activa de microones.  
22. Elements i mètodes de calibratge per a mesures amb analitzadors de xarxes.  
23. Llenguatges de programació per a control d'instrumentació.  
24. Llenguatge de programació d'alt nivell MATLAB.  
25. Procediments de maneig de fonts radioactives.